ด่วน! เกิดเหตุระเบิดเรือบรรทุกน้ำมันอิหร่าน สร้างความเสียหายหนัก คาดฝีมือกลุ่มก่อการร้าย
ด่วน! เกิดเหตุระเบิดเรือบรรทุกน้ำมันอิหร่าน สร้างความเสียหายหนัก คาดฝีมือกลุ่มก่อการร้าย
11 ต.ค. 2562

สำนักข่าว ISNA ของอิหร่านรายงานในวันนี้ว่า เกิดเหตุระเบิดเรือบรรทุกน้ำมันลำหนึ่งของอิหร่านจนเกิดเพลิงไหม้ใกล้กับเมืองเจดดาห์ของซาอุดีอาระเบีย ขณะที่บรรดาผู้เชี่ยวชาญเชื่อว่า เหตุระเบิดดังกล่าวเป็นการโจมตีของกลุ่มก่อการร้าย
แหล่งข่าวเปิดเผยกับ ISNA ว่า เกิดเหตุระเบิดเรือบรรทุกน้ำมันของบริษัท National Iranian Oil จนทำให้เกิดเพลิงไหม้เรือ ห่างจากเมืองเจดดาห์ซึ่งเป็นเมืองท่าของซาอุดีอาระเบียประมาณ 60 ไมล์ ซึ่งเหตุระเบิดดังกล่าวทำให้เกิดความเสียหายอย่างหนัก และมีน้ำมันรั่วไหลลงในทะเลแดง โดยบรรดาผู้เชี่ยวชาญเชื่อว่า เป็นการโจมตีของกลุ่มก่อการร้าย